
EUROOPAN PARLAMENTIN PÄÄTÖSLAUSELMAESITYS
neuvoston kannasta esitykseen Euroopan unionin lisätalousarvioksi nro 10/2010 varainhoitovuodeksi 2010, pääluokka III – Komissio
(0000/2010 – C7‑0000/2010 – 2010/2246(BUD))
Euroopan parlamentti, joka
–
ottaa huomioon Euroopan unionin toiminnasta tehdyn sopimuksen ja erityisesti sen 314 artiklan sekä Euroopan atomienergiayhteisön perustamissopimuksen ja erityisesti sen 106 A artiklan,

–
ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002
 ja erityisesti sen 37 ja 38 artiklan,
–
ottaa huomioon 17. joulukuuta 2009 lopullisesti hyväksytyn Euroopan unionin yleisen talousarvion varainhoitovuodeksi 2010
,
–
ottaa huomioon talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen
,
–
ottaa huomioon komission 20. lokakuuta 2010 esittämän esityksen Euroopan unionin lisätalousarvioksi nro 10 varainhoitovuodeksi 2010 (KOM(2010)0598),
–
ottaa huomioon komission 26. marraskuuta 2010 esittämän oikaisukirjelmän nro 1 varainhoitovuoden 2010 yleistä talousarviota koskevaan lisätalousarvioesitykseen nro 10,

–
ottaa huomioon neuvoston 2010 vahvistaman kannan esitykseen lisätalousarvioksi nro 10/2010 (0000/2010 – C7‑0000/2010),
–
ottaa huomioon työjärjestyksen 75 b ja 75 e artiklan,
–
ottaa huomioon budjettivaliokunnan mietinnön (A7‑0000/2010),
A.
ottaa huomioon, että vuoden 2010 yleistä talousarviota koskeva lisätalousarvioesitys nro 10/2010 kattaa seuraavat seikat:

–
omia varoja ja muita tuloja koskevia ennakkoarvioita on tarkistettu; talousarvioon sisältyvään tuloarvioon tehdään tämän tarkistuksen perusteella (466 miljoonan euron) nettolisäys;

–
otsakkeisiin 1 a, 1 b, 2 ja 4 kuuluvien budjettikohtien maksumäärärahoja vähennetään (755,6 miljoonaa euroa) kokonaismäärärahasiirtoon sisältyvän määrärahojen uudelleen kohdentamista koskevan ehdotuksen perusteella; kokonaismäärärahasiirrolla siirretään maksumäärärahoja budjettikohtien välillä ottaen huomioon tähänastinen talousarvion toteutusaste;

–
luodaan uusi budjettikohta 06 04 14 04, josta rahoitetaan Euroopan talouden elvytyssuunnitelmaan kuuluvia hankkeita energiatehokkuuden ja uusiutuvien energialähteiden alalla, ja 26 01 51 31 (EU:n rahoitusosuus II-tyypin Eurooppa-kouluille), jota varten vuonna 2010 tarvittavat 4,83 miljoonan euron maksusitoumus- ja maksumäärärahat saadaan kohdentamalla uudelleen toimialan 26 (komission hallinto) määrärahoja;

–
eräiden otsakkeeseen 1 a kuuluvien toimien maksusitoumusmäärärahoja vähennetään 15 miljoonaa euroa;

–
otsakkeeseen 2 kuuluvan budjettikohdan 05 02 03 (Tuet tuotteille, jotka eivät sisälly liitteeseen 1) ja budjettikohdan 05 02 12 (Maito ja maitotuotteet) maksusitoumus- ja maksumäärärahoja vähennetään 330 miljoonaa euroa; lisäksi varauksessa olevia maksusitoumusmäärärahoja vähennetään 28 miljoonaa euroa ja maksumäärärahoja 5 miljoonaa euroa,

B.
ottaa huomioon, että lisätalousarvioesitykseen nro 10/2010 tehdyssä oikaisukirjelmässä poistetaan otsakkeeseen 2 kuuluvaan budjettikohtaan 05 02 12 "Maito ja maitotuotteet" (‑ 280 miljoonaa euroa) sekä budjettikohtaan 05 02 03 "Tuet tuotteille, jotka eivät sisälly liitteeseen 1" (‑ 50 miljoonaa euroa) suunniteltu maksusitoumusmäärärahojen vähennys, koska maataloustukirahaston tarpeet ovat ennakoitua suuremmat ja koska vuonna 2010 saatuja käyttötarkoitukseen sidottuja tuloja, jotka ovat jääneet käyttämättä, voidaan siirtää vuodelle 2011,

C.
ottaa huomioon, että maksusitoumusmäärärahat vähenevät vuonna 2010 kaikkiaan 43 miljoonaa euroa ja maksumäärärahat 761 miljoonaa euroa,

D.
ottaa huomioon, että lisätalousarvioesityksen nro 10/2010, sellaisena kuin se on muutettuna oikaisukirjelmällä nro 1, tarkoituksena on ottaa tämä mukautus virallisesti vuoden 2010 talousarvioon,

E.
ottaa huomioon, että tämä mukautus vähentäisi vastaavasti sekä jäsenvaltioiden lopullisia maksuosuuksia että väliaikaisia kahdestoistaosia, joita sovelletaan, jollei talousarviosta päästä sopimukseen vuoden 2010 loppuun mennessä,

F.
ottaa huomioon, että sovittelukomitean kokouksessa 15. marraskuuta 2010 ei päästy sopimukseen etenkään lisätalousarvioesityksellä nro 10/2010 vuonna 2010 aikaansaatavan ylimääräisen liikkumavaran mahdollisesta käytöstä ITER-hankkeen vuosien 2012 ja 2013 rahoitustarpeiden kattamiseen,

1.
panee merkille lisätalousarvioesityksen nro 10/2010, sellaisena kuin se on muutettuna oikaisukirjelmällä nro 1;

2.
panee merkille, että Euroopan unionin toiminnasta tehdyn sopimuksen 314 artiklan 5 kohdassa tarkoitettu sovittelukomitea ei päässyt sopimukseen yhteisestä tekstistä;

3.
[hyväksyy / hylkää / muuttaa] neuvoston kannan / kantaa lisätalousarvioesitykseen nro 10/2010 [sellaisenaan] ja kehottaa puhemiestä julistamaan lisätalousarvion nro x/2010 [hylätyksi / lopullisesti hyväksytyksi] ja huolehtimaan sen julkaisemisesta Euroopan unionin virallisessa lehdessä;

4.
kehottaa puhemiestä välittämään tämän päätöslauselman neuvostolle ja komissiolle.
� EYVL L 248, 16.9.2002, s. 1.


� EUVL L 64, 12.3.2010.


� EUVL C 139, 14.6.2006, s. 1.

